Rikunarita-ORG/Wikinium huggingface dataset:
# Presbiterijonai

**Presbiterijonai** – evangelikų reformatų atšaka. Presbiterijonų bažnyčių yra Jungtinėje Karalystėje, JAV, buvusiose Jungtinės Karalystės dominijose.

Presbiterijonai nepripažįsta vyskupo pareigybės, atmeta episkopalinę bažnyčios struktūrą. Bažnyčią sudaro bendruomenės, kurias valdo konsistorija. Ją sudaro renkami presbiteriai ir pastoriai. Bendruomenės savo ruožtu jungiasi į asociacijas, valdomas presbiterijos, sudarytos iš presbiterių ir pastorių, atstovaujančių kiekvienai bendruomenei. Tokią valdymo struktūrą įvedė reformatorius J. Kalvinas (būdinga daugeliui evangelikų reformatų bažnyčių).

Degantis krūmas – presbiterijonų dažnas simbolis.
Didžiuma presbiterijonų bažnyčių priklauso Pasaulinei Reformatų Bažnyčių Bendrijai arba Pasaulinei Reformatų Draugijai.

Atsirado XVI a. antroje pusėje Škotijoje (įkūrėjas John Knox), po J. Knox 1559 m. įvykdytos reformos sudaro nacionalinę Škotijos bažnyčią.

Svarbiausi presbiterijonų tikėjimo dokumentai yra 1647 m. priimtas Vestminsterio tikėjimo išpažinimas bei du katekizmai.

## Šaltiniai
# Narasimha

Narasimhos atvaizdas ant Hoisalešvaros šventyklos (Karnataka)
**Narasimha** (skr. नरसिंह = IAST: *Narasiṃha-* 'liūtažmogis') – hinduizme yra viena iš dešimties Višnaus avatarų, žmogus-liūtas.

„Bhagavata puranoje“ pasakojama legenda, jog demonas Hiranjakšipus neapkentė Višnaus ir ieškojo būdų, kaip jam galėtų pakenkti. Jis užsiėmė askeze ir iš dievo Brahmos gavo dovaną – jo nebegalėjo užmušti nei dievas, nei žmogus, nei žvėris. Vėliau Hiranjakšipui gimė sūnus Prahlada, kuris tapo dideliu Višnaus garbintoju. Vieną sykį įpykęs Hiranjakšipus kėsinosi užmušti Prahladą, bet tada iš rūmų kolonos išsiveržė Narasimha ir nužudė demoną, nes buvo nei žmogus, nei žvėris, nei dievas.

Šis Narasimhos mitas gretinamas su ankstesniu, jau „Rigvedoje“ minimu mitu apie Indrą ir demoną Namučį.

Ikonografiškai Narasimha vaizduojamas žmogaus kūnu, liūto galva, su žvėries nagais. Rankose laiko būdingus Višnaus atributus – diską (čakrą) ir kuoką (gadą). Architektūroje vaizduojamas nuo II–IV a., gausiausia jo atvaizdų yra vidurio Indijos šventyklose.

* Narasimha žudo Hiranjakšipų (XVIII a. piešinys)
* Hampio Narasimha
* Šiuolaikinė Narasimhos ikonografija

## Taip pat skaitykite

* Holenšteino urvo liūtažmogis

## Šaltiniai
# Aladinas (1992 filmas)

| *Aladinas* |
| --- |
|  |
|  Filmo plakatas |
| Pavadinimas | Aladdin |
| Kilmės šalis | JAV |
| Režisierius | Ron Clements John Musker |
| Prodiuseris (-iai) | Ron Clements John Musker |
| Scenaristas (-ai) | Ron Clements John Musker Ted Elliott Terry Rossio |
| Kompozitorius | Alan Menken |
| Vaidina | Scott Weinger Robin Williams Jonathan Freeman Frank Welker Gilbert Gottfried Douglas Seale |
| Metai | 1992 |
| Žanras | Komedija, fantastinis, romantinis, muzikinis |
| Trukmė | 90 min. |
| Kalba | anglų |
| Platintojas | Buena Vista Pictures |
| Montažas | Mark A. Hester H. Lee Peterson |
| Premjera | 1992 m. lapkričio 25 d. |
| Biudžetas | 28 mln. JAV dol. |
| Pajamos | 504,1 mln. JAV dol. |
| **IMDb įrašas** |

**Aladinas** (angl. *Aladdin*) – 1992 m. JAV muzikinis animacinis filmas. Filmas pastatytas Volto Disnėjaus animacijos studijoje, kino teatruose pasirodė 1992 m. lapkričio 25 d.

## Įgarsintojai

* Scott Weinger – Aladinas
* Robin Williams – Džinas
* Linda Larkin – Džasmina
* Jonathan Freeman – Džafaras
* Frank Welker – Abu, Rajah, ir Stebuklų urvas
* Gilbert Gottfried – Lago
* Douglas Seale – Sultonas
* Jim Cummings – Razoul
* Charlie Adler – Gazem
* Corey Burton – Princas Ahmedas

## Atsiliepimai

Tinklalapis „Rotten Tomatoes“ praneša, kad 94 % kritikų filmui parašė teigiamas apžvalgas (remiantis 69 apžvalgomis), ir filmą įvertino vidutiniškai 8,1 iš 10 balų.

## Garso takelis

1. „Arabian Nights“ – Bruce Adler
2. „One Jump Ahead“ – Brad Kane
3. „Friend Like Me“ – Robin Williams
4. „Prince Ali“ – Robin Williams
5. „A Whole New World“ – Brad Kane ir Lea Salonga

## Šaltiniai

## Nuorodos

* Oficiali svetainė
# Venkatešvara

Venkatešvaros atvaizdas
**Venkatešvara** (skr. वेङ्कटेश्वर = IAST: *Veṅkaṭeśvara-*, telug. వెంకటేశ్వరుడు  'Venkatos [kalno] viešpats') – hinduistinė dievybė, garbinama pietų Indijoje kaip vienas iš Višnaus pavidalų. Pagrindinė šio dievo šventykla yra Tirupatyje (Andhra Pradešas), ant šventojo Tirumalos kalno. Pagrindinis šio dievo atvaizdas (mūrtis) šventykloje esti užrištomis akimis, nes manoma, kad tiesioginis Venkatešvaros žvilgsnis yra gniuždantis. Šventykla labai populiari, nes tikima, jog priešais atvaizdą išreikštas noras išsipildysiąs. Be to, į Venkatešvaros šventyklos garbhagrihą (šventovę) galima įžengti ir nehinduistams.

Venkatešvaros palydovėmis (ir Lakšmės įsikūnijimais) laikoma Padmavatė ir Bhūmidevė. Būdingi Venkatešvaros epitetai – Šrinivasa („Šri buveinė“), Narajana, Perumalis („didysis viešpats“), Malajapa („kalno dievas“), Govinda („karvių sergėtojas“), Elumalajanas („septynių kalnų viešpats“).

## Šaltiniai
# Oxford University Press

Oxford University Press| Pirminė įmonė | Oksfordo universitetas |
| Įkurta | 1586 m. (1586) |
| Kilmės šalis | Jungtinė Karalystė |
| Centrinė būstinė | Oksfordas, Anglija |
| Svarbiausi darbuotojai | Nigel Portwood (CEO) |
| Leidinių tipai | * Akademinė literatūra
* knygos
* partitūra
 |
| Kiti pavadinimai | * Clarendon Press
* Blackstone Press
 |
| Darbuotojų skaičius | 6000 |
| Oficiali svetainė | corp.oup.com |

**Oxford University Press** – leidykla, įsikūrusi Jungtinėje Karalystėje, Oksfordo universitete. Pirmoji leidyklos atspausdinta knyga – 1478 m. Oksforde. Antra seniausia universitetinė leidykla po Cambridge University Press, kuri buvo įkurta 1534 m.

Oksfordo universiteto leidykla leidžia įvairius žodynus, pvz., Oksfordo anglų kalbos žodynas (*Oxford English Dictionary*), trumpasis Oksfordo anglų kalbos žodynas (*Shorter Oxford English Dictionary*), glaustas Oksfordo anglų kalbos žodynas (*Concise Oxford English Dictionary*) ir kitus. Taip pat spausdina trumpas pažintines (*Very Short Introductions*) ir knygas apie indologiją, muziką, klasiką, literatūrą, istoriją, taip pat Biblijas ir atlasus.

## Šaltiniai
# Pasaulis

*Kitos reikšmės – Pasaulis (reikšmės).*
„The Blue Marble“. NASA priklausanti 1972 m. gruodžio 7 d. Apollo 17 įgulos atlikta Žemės Pietų pusrutulio nuotrauka. Joje Žemė yra apie 45 000 km atstumu. Ši nuotrauka yra viena populiariausių ir labiausiai atpažįstamų nuotraukų žmonijos istorijoje. Nuotrauka pažymėta NASA kodu *AS17-148-22727*. Ji buvo atlikta įgulos kelionės į Mėnulį metu. Nuotraukoje nesunkiai galima pamatyti teritoriją nuo Viduržemio jūros iki Antarktidos.

**Pasaulis**, siaurąja prasme – Žemės planeta žvelgiant antropocentriniu požiūriu. Tai yra, pasaulis apibrėžia visą žmoniją, jos istoriją, pasiekimus, žinias, kultūrą. Tuo tarpu žodis „Žemė“ vartojamas kalbant apie fizinį, astronominį kūną, kuriame gyvena žmonės.

Žodžiu „pasaulinis“ įvardinami tokie reiškiniai, kurie paliečia didelę dalį ar visą žmoniją, pavyzdžiui, pasaulinis karas. Žmonijos istorijoje pasaulio suvokimas kito, tą įrodo ir tokių terminų kaip Senasis pasaulis (Eurazija, Afrika) bei Naujasis pasaulis (Amerika) naudojimas. Senajame pasaulyje buvo tikima, kad už žinomų teritorijų ribų esąs pasaulio kraštas. Tik po didžiųjų geografinių atradimų buvo suvokta pasaulio erdvė, sujungti viena nuo kitos atskirtų tautų suvokti pasauliai.

Platesne prasme pasauliu gali būti įvardinta visa žmonijos žinoma erdvė, kosmosas. Pasaulis tokiu atžvilgiu yra tam tikra savipakankama erdvė (nebūtinai daiktiška), su ten galiojančiais dėsniais: pvz., mirusiųjų pasaulis, dievų pasaulis, gyvūnų pasaulis, pasakų pasaulis ir kt.

Lietuvių žodis „pa-saulis“, kaip ir slavų *cвeт* savo pirmine reikšme nurodo, kad pasaulis – tai „šviesi vieta po saule“. Panašia reikšme yra ir skr. लोक = IAST: *loká*, reiškiantis pasaulį, kuris atitinka lietuvių *laukas* (ne tik „atvira vieta“, bet ir „su balta dėme“, toliau plg. sen. gr. λευκός „šviesus, baltas“). Senojoje pasaulėvokoje pasaulis suprastas kaip mūsų, šviesi vieta, priešinga tam, kas yra tamsu, neapšviesta, nežinoma (chaosas). Kitas pasaulio supratimas yra kaip žmonių, gyvybės vieta – plg. germanų *world, Welt, wereld* reiškia „žmogaus amžius“ (iš \*wer „vyras, žmogus“ ir \*ald „amžius“), panašiai kitas indų žodis pasauliui skr. जगत् = IAST: *jágat* reiškia „gyvas, pažadintas“. Graikai pasaulį suprato kaip tai, kas tvarkinga (sen. gr. κόσμος), o arabų arab. دُنيَا = *dunyā* reiškia „apatinę, žemutinę“ vietą.

## Šaltiniai
# Facebook

Facebook|   |
| Forma | dukterinė įmonė |
| Pramonė | Informacinės technologijos |
| Įkurta | 2004 m. vasario 4 d. |
| Įkūrėjas (-ai) | Mark Zuckerberg Eduardo Saverin Andrew McCollum Dustin Moskovitz Chris Hughes |
| Centrinė būstinė | Menlo Parkas, Kalifornija, JAV |
| Paslaugos | socialinis tinklas |
| Holdingas | Meta Platforms |
| Tinklalapis | www.facebook.com |

**„Facebook“** (angl. *face* „veidas“ + *book* „knyga“; pažodžiui *Facebook* – „veidaknygė“) – socialinis tinklas, priklausantis konglomeratui „Meta Platforms“. Įsteigtas 2004 m.

2023 m. visame pasaulyje „Facebook“ naudojosi daugiau kaip 3 mlrd. aktyvių vartotojų. 2021 m. Lietuvoje – beveik 1,8 mln., anot tyrimų bendrovės „Statista“.

„Facebook“ užsiregistravę nariai gali patalpinti savo profilį (asmens aprašą), įkelti nuotraukų, paveikslėlių, vaizdo įrašų bei užmegzti ryšius su draugais, pažįstamais asmenimis ir kt. Bendruomenėje gali būti kuriami fotoalbumai, vidinės grupės (pagal interesus, pomėgius ir kt. kriterijus), keičiamasi žiniomis tarp grupės narių ir bendraujama kitomis formomis.

## Istorija

„Facebook“ užuomazgos slypėjo Harvardo universiteto studentų kurtame socialiniame tinkle „Harvard Connection“. Projekto autoriai buvo trys Harvardo studentai, kurie vėliau prie jo pakvietė prisijungti Marką Zakerbergą. Vis dėlto M. Zakerbergas pasitraukė iš studentų projekto ir vienas įkūrė „Facebook“, o „Harvard Connection“ autoriai kaltino M. Zuckerbergą nukopijavus jų idėją. „Facebook“ pirmiausiai taip pat buvo skirtas Harvardo studentams, tačiau, susilaukęs milžiniško populiarumo, plėtėsi į kitus JAV universitetus, o vėliau tapo prieinamas ir viso pasaulio naudotojams.

## Nuorodos

* Oficialus „Facebook“ tinklalapis (lietuvių k.)

## Šaltiniai